CELEX: 62011CN0137
Language: da
Date: 2011-03-21 00:00:00
Title: Sag C-137/11: Anmodning om præjudiciel afgørelse indgivet af Cour du travail de Bruxelles (Beligen) den 21. marts 2011 — Partena ASBL mod Les Tartes de Chaumont-Gistoux SA

18.6.2011   
            
            
               DA
            
            
               Den Europæiske Unions Tidende
            
            
               C 179/9
            
         Anmodning om præjudiciel afgørelse indgivet af Cour du travail de Bruxelles (Beligen) den 21. marts 2011 — Partena ASBL mod Les Tartes de Chaumont-Gistoux SA
   (Sag C-137/11)
   2011/C 179/15
   Processprog: fransk
   
      Den forelæggende ret
   
   Cour du travail de Bruxelles
   
      Parter i hovedsagen
   
   
      Sagsøger: Partena ASBL
   
      Sagsøgt: Les Tartes de Chaumont-Gistoux SA
   
      Præjudicielle spørgsmål
   
   
               1)
            
            
               Kan en medlemsstat i henhold til artikel 13 ff. i forordning nr. 1408/71 (1), nærmere bestemt artikel 14c, i forbindelse med den kompetence, den har til at definere betingelserne for tilslutning til den sociale sikringsordning, som den indfører for selvstændige, ligestille »ledelse af en virksomhed, der er skattepligtig i denne stat, fra udlandet« med udøvelse af virksomhed på dens område?
            
         
               2)
            
            
               Er artikel 3, stk. 1, fjerde afsnit, i anordning nr. 38 af 27. juli 1967, som indfører den sociale vedtægt for selvstændige, forenelig med EU-retten, navnlig med den frie bevægelighed og retten til ophold i artikel 21 i traktatens om Unionens funktionsmåde, eftersom den ikke giver den person, som bor i en anden medlemsstat og leder et selskab, der er skattepligtigt i Belgien, fra udlandet, mulighed for at afkræfte formodningen om, at han er tilsluttet den sociale vedtægt for selvstændige, mens den befuldmægtigede, der bor i Belgien og ikke leder en sådan virksomhed fra udlandet, har mulighed for at afkræfte denne formodning og føre bevis for, at han ikke udøver selvstændig virksomhed i den i artikel 3, stk. 1, første afsnit, i kongelig anordning nr. 38 omhandlede forstand?
            
         
      (1)  Rådets forordning (EØF) nr. 1408/71 af 14.6.1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, EFT 1971 II, s. 366.